שמה של קרבאפל נבחר על ידי הכותבים המוקדמים של משפחת סימפסון וואלאס וולודארסקי וג'יי קוגאן, כמשחק לשון על שם הפרי תפוח בר (באנגלית: crabapple) וכמחווה למורה מיס קרבטרי מהסדרה "Our Gang" שהוקרנה בארצות הברית בשנות ה-30. כמו לדמויות רבות, גם לעדנה יש אמירה מזהה שחוזרת פעמים רבות בפרקי הסדרה; במקרה שלה מופיע צחוק קצר שהיא משמיעה בזלזול ("הא!").
פרסי ג'קסון וקללת הטיטאן
פֶּרְסִי ג'קסון וקללת הטיטאן הוא ספר הפנטזיה-הרפתקאות השלישי בסדרת הספרים המבוססת על המיתולוגיה היוונית של ריק ריירדן, "פרסי ג'קסון". הספר ממשיך לסקר את הרפתקאותיו של האל-למחצה בן ה-14, פרסי ג'קסון יחד עם חבריו, גרובר אנדרווד ואנבת' צ'ייס. בספר מצטרפות כמה דמויות-ראשיות נוספות: האלה ארטמיס, אשר נחטפה על ידי לוק בן הרמס, זואי צל-ליל המפקדת על קבוצת ציידות ארטמיס, ביאנקה אשר הצטרפה לציידות בתחילת הספר ותאליה גרייס, בתו של האל זאוס.
"פרסי ג'קסון וקללת הטיטאן" קיבל לרוב תגובות חיוביות ממבקרי הספרים. הספר היה מועמד ואף זכה במספר פרסים ובהם זכה לשהות במקום הראשון בטבלת הספרים הנמכרים ביותר לילדים של הניו יורק טיימס וזכה לשהות במקום הראשון במקבץ הספרים הטובים ביותר לנוער לשנת 2007 של Book Sense.
הספר יצא לאור בארצות הברית ובבריטניה ב-1 במאי 2007. הספר יצא לאור גם כספר מוקלט, כאשר הוא מוקרא על ידי ג'ס ברנשטיין.
עלילה.
בווסטאובר הול.
בתחילת הספר פרסי, אנבת' ותאליה בת זאוס נסעו לפנימייה צבאית בשם "ווסטאוובר הול" מפני שגרובר מצא שני חצויים חדשים: ביאנקה וניקו די אנג'לו, שהתבררו כחזקים מאוד. על שני החצויים שם עין מפלצת - המנטיקור ד"ר קוטס. פרסי נקלע למצב שבו הוא מופרד מחבריו וצריך להילחם במנטיקור לבדו. בשנייה האחרונה אנבת', תאליה וגרובר מגיעים אבל גם הם לא מצליחים להביס אותו. המנטיקור לועג לחצויים ומדבר על המנהיג החדש של צבאות קרונוס, דמות שנקראת הגנרל. הוא גם מסביר שקורונוס הוביל להתעוררות הגדולה, שבה יצורים רבים חוזרים לחיים. רגע לפני ניצחונו של המנטיקור, נחלצת לעזרתם האלה ארטמיס - אלת הציד ביחד עם צידותיה, אך היא אינה מספיקה להציל את אנבת' שנחטפת על ידי קוטס. האלה ארטמיס יוצאת לחפש את המפלצת המסוכנת שיכולה להשמיד את האולימפוס, אחת המפלצות שעליהן דיבר המוזר, אבל היא נתפסת בטרם גילתה מידע חדש ונהיית שבויה.
הנבואה.
פרסי, תאליה, גרובר, ביאנקה (שהפכה לציידת ארטמיס) והבכירה שבציידות ארטמיס, זואי צל-ליל (אחותם של נימפות השקיעה-ההספרידות) יוצאים לחפש את ארטמיס, אנבת' ואת המפלצת בעקבות הנבואה שהם שמעו מפי האורקל מדלפי ששוכנת במחנה החצויים בגופה של מומיה:
מסע החיפושים.
כמו מרבית הספרים, גם למשימה הזו יש "דד ליין": יום אמצע החורף, 21 בדצמבר, כינוס האלים השנתי. הם מחליטים על שילוב של 3 ציידות ו-2 חניכים. התכנון הוא שתאליה, גרובר, זואי צל ליל, ביאנקה ופיבי הציידת יצאו. אך האחים טראוויס וקונור שוד מרעילים את פיבי, ופרסי בורח מהמחנה כדי להשתתף במסע במקומה. פרסי רואה את הגנרל מצמיח מהאדמה בעזרת שיני דרקון לוחמי שלד, ואז מתגלה בפני החבורה. הם פוגשים ומחסלים את האריה מנמאה, ופרסי מקבל את פרוותו שהופכת למעיל (בדומה להרקולס). הקבוצה יוצאת למסע מרובה הרפתקאות והנבואה התקיימה במלואה: ביאנקה די אנג'לו נהרגת במגרש הגרוטאות של הפייסטוס והאלים שנמצא במדבר, אליו הם מגיעים על גבו של חזיר הבר מארימנתוס, אימת האולימפוס הוא האופיאוטאורוס (חצי פרה חצי נחש ים שפרסי מתוך חובותיו בתור בנו של אל הים הציל בתחילת הספר), שאם מישהו יקריב אותו לאלים ויזרוק את קרביו לאש יהיה לו הכוח להשמיד את האולימפוס (את זה הם גילו מפיו של נראוס, הזקן מהים), והם אכן פוגשים את בסי האופיאוטאורוס בנקודות שונות לאורך הדרך. בינתיים פרסי חולם על אנבת' וארטמיס הלכודות מתחת למשקל מוחץ. בסוף המסע מתברר להם כי אותו המשא הוא השמיים שהטיטאן אטלס נהג לשאת. לוק שחרר את אטלס ממשאו, והעביר אותו לאנבת' במרמה. לאחר שארטמיס נלכדה היא חומלת על אנבת' ולוקחת על עצמה את העול.
הקרב.
בהגיעם לסן פרנסיסקו, החבורה מגלה שהם נפלו במלכודת והמנטיקור תוקף אותם יחד עם שכירי חרב בני תמותה. הם מתקשרים באיריס נט למחנה החצויים, ומבקשים עזרה מדיוניסוס. דיוניסוס בתחילה מסרב, אך כשפרסי מוחל על כבודו, ומבקש ממנו עזרה באופן כנה, הוא מסכים. החבורה ממשיכה להר אותריס, דרך גן ההספרידות, שם מתגלה כי זואי צל-ליל הציידת היא אחת ההספרידות-נימפות השקיעה, שהן בנותיו של אטלס. זואי נפצעת מהדרקון, אך החבורה מצליחה לעקוף אותו ולהגיע להר. פרסי ניצב מול הטיטאן אטלס (שהוא בעצם ״הגנרל״) אך מבין כי הוא אינו יכול להביסו. גם זואי נאבקת בו, והוא הורג אותה (לפי הנבואה). פרסי לוקח את עול השמיים על עצמו (את קללתו, לפי הנבואה) ומשחרר את ארטמיס כדי שהיא תוכל להילחם באטלס. ביחד הם מצליחים להפיל את אטלס בנקודה מדויקת, שם נלכד תחת עול השמיים פעם נוספת. הם ניצבים מול צבאו של קרונוס ועומדים בפני תבוסה, כשאביה של אנבת' מופיע במטוס ישן ומפציץ את המפלצות עם כדורים מארד שמימי. ארטמיס מגיעה בזמן למועצת החורף של האלים והם מחליטים לצאת למלחמה כנגד קרונוס.
לאחר הקרב.
במחנה החצויים ניקו די אנגלו מאשים את פרסי במות אחותו, ולאחר התקף זעם מתגלה כבנו של האדס - אל המתים ואדון השאול - אחד משלושת הגדולים. בסוף הספר, תאליה מצטרפת לציידות ארטמיס יום לפני יום הולדתה ה-16 (22 בדצמבר) כדי לא להיות החצויה מהנבואה. במהלך הספר גרובר שותה קפה ומקבל הודעה מהאל פאן שאומר: "אני ממתין לך".
פריינד
פריינד (פֿרײַנד) פירושו ביידיש ידיד.
ציראנאנה
מזרחי-טפחות
webOS היא מערכת הפעלה של חברת LG עבור טלוויזיות חכמות מתצורתה, שעונים חכמים ומכשירי מובייל נוספים. היא פותחה במקור בשנת 2008 על ידי חברת פאלם עבור הסמארטפונים שלה כתחליף ל-PalmOS ואחר כך עברה לבעלות HP. המערכת מבוססת על ליבת לינוקס.
בפברואר 2013, WebOS נמכרה לחברת LG בעקבות חוסר הצלחתה הכלכלי אצל HP, שחיפשה זמן רב חברה שתקנה את WebOS לאחר שהפסיקה את פיתוח מכשירי WebOS והפסיקה את שיווק המכשירים באותה שנה. LG מייעדת את WebOS לטלוויזיות חכמות ולא עבור סמארטפונים. ב-2015 הכריזה על LG Watch Urbane LTE, שעון חכם מבוסס WebOS.
webOS פותחה על ידי פאלם כתחליף למערכת ההפעלה PalmOS ששימשה את מכשיריה עד 2009. הגרסה הראשונה של מערכת ההפעלה יצאה ביוני 2009 ל-Palm Pre.
באפריל 2010 HP קנתה את חברת פאלם.
המערכת שימשה בעוד שני דגמים של סמארטפונים (Pixi ו-Veer) ובטאצ'פד, מחשב הלוח של HP.
ב-18 באוגוסט 2011 הודיעה חברת HP על הפסקת פיתוח המערכת. בהמשך הכריזה HP על מכירת חיסול ומכרה את המכשירים הקיימים במחיר של 99$. אולם בדצמבר 2011, בעקבות שינוי בהנהלה, הודיעה HP שהיא תוציא את הקוד של WebOS כקוד פתוח.
בתאריך 25 בפברואר 2013 הודיעה חברת HP על מכירת פעילות webOS לחברת LG אלקטרוניקה.
LG הכריזה על טלוויזיות חכמות עם WebOS. במרץ 2015 חשפה לראשונה שעון חכם עם WebOS.
בשנת 2021 לאחר 7 שנות פיתוח, LG הוציאה את גרסת WebOS 6, גרסה זאת הציגה ממשק משתמש חדשני המשתלב עם שלט חדש.
מריו דרגי
לוקס פפדימוס
סדר של איבר
קירן היינדס
קירֵן הַייְנדס (אירית: Ciarán Hinds נולד ב-9 בפברואר 1953) הוא שחקן קולנוע טלוויזיה ותיאטרון צפון אירי. התפרסם בזכות הופעותיו בסרטים "מינכן", ורוניקה גארין", "" ו"זה ייגמר בדם".
ביוגרפיה.
היינדס נולד בבלפסט למורה ולדוקטור, גדל כקתולי לצד חמישה אחים ואחיות. בצעירותו השתתף בלהקת מחול מסורתי ולמד משפטים ב"אוניברסיטת קווינס בלפסט". הוא עזב את הלימודים כדי לקדם את קריירת המשחק ונרשם ללימודים באקדמיה המלכותית לאמנות הדרמה.
היינדס מתגורר עם שותפתו לחיים, השחקנית הווייטנאמית-צרפתייה הלן פטארו, אותה פגש ב-1989 במהלך צילומי ה"מהאבהארטה". לזוג בת אחת, אִיפַה, ילידת 1991.
קריירת משחק.
היינדס החל את דרכו בתיאטרון והתגלה בהפקות בלונדון ובאירלנד והיה חבר בלהקה השייקספירית המלכותית.
התפרסם בפעם הראשונה ב-1989 בדרמת הפשע של פיטר גרינוויי "הטבח, הגנב אשתו והמאהב" בתפקיד הסרסור קורי.
ב-1995 שיחק היינדס בתפקיד הימאי קפטן פרדריק וונטוורת בעיבוד הטלוויזיוני לספר "הטיית לב".
ב-1997 הופיע בדרמה "אוסקר ולוסינדה" בתור דניס האסט חברה של יורשת העצר האוסטרלית הצעירה לוסינדה לפלסטרייר (קייט בלאנשט).
ב-2002 שיחק היינדס במותחן הפוליטי "כל הפחדים כולם" בתפקיד נשיא רוסיה אלכסנדר נימרוב והשתתף במותחן הפשע "הדרך לפרדישן".
היינדס זכה לפרסום רב ב-2003 בזכות הופעתו בסרט הפעולה "" בתור המדען הטרוריסטי ג'ונתן רייס.
זכה בנוסף להערכה גדולה בבריטניה ובפרט באירלנד על תפקידו בתור בוס המאפיה האירי ג'ון טריינור בהפקתם הפוליטית של ג'ואל שומאכר וג'רי ברוקהיימר "ורוניקה גארין".
ב-2005 הופיע היינדס בדרמה ההיסטורית של סטיבן ספילברג "מינכן" בתפקיד קארל המנקה את זירות הרציחות של המוסד במהלך "מבצע זעם האל".
ב-2006 שיחק בסרט הפשע "מיאמי וייס" בתור סוכן האף. בי. איי ג'ון פוג'ימה ובדרמה התקופתית "רוחות של חופש" בתור הפוליטיקאי בנסטר טראלטון.
ב-2007 שיחק היינדס בדרמה המופתית של פול תומאס אנדרסון "זה ייגמר בדם" בתפקיד פלטצ'ר יד ימינו של איל הנפט דניאל פליינוויו (דניאל דיי-לואיס).
ב-2009 זכה היינדס בפרס השחקן הטוב ביותר על תפקידו בסרט האימה "צל חולף" בתור המורה האלמן מייקל פאר.